cyanic-selkie/wikianc huggingface dataset:
Louise Aston
Liv og virke
I 1846 ble hun utvist fra Berlin av politiet: «Jeg må i løpet av noen dager forlate Berlin ettersom jeg har uttalt meg og levd for ideer som var farlige for borgerlig lov og orden.» I 1848 deltok hun som soldat i revolusjonen i Tyskland, senere engasjerte hun seg i demokratibevegelsen. Aston startet en avis i Berlin, men den ble stoppet etter noen utgaver fordi den var for radikal. Igjen ble hun utvist, men hun returnerte ved hjelp av falsk pass.
Bangsjøan
Det er et godt fiske i Bangsjøan etter ørret.
Louise Aston
Liv og virke
I 1850 giftet hun seg av kjærlighet med legen Eduard Meier, og ble svært lykkelig med han. Sammen bosatte de seg i Bremen. Aston ble overvåket, politiagenter ble sendt hjem til henne og posten hennes ble lest av politiet. Flere steder i ulike deler av Tyskland samarbeidet man med å overvåke posten hennes og brevvekslet om henne. Ektefellen, som var ansatt som overlege, ble trakassert og ble flere ganger avskjediget på grunn av sitt ekteskap med Aston. Det ble fremsatt krav om at han ikke skulle la henne få besøke hans pasienter, at hun ikke skulle få bo i tjenesteboligen hans. Han ble anklaget for ikke å ha avskjediget en ugift mor og fordi han hadde hjulpet henne med fødselen. Ved et tilfelle spurte han myndighetene rett ut: «Er det slik at man vil skille meg fra min hustru?» og fikk da svaret: «Ja, slik er det.»
Bangsjøan
Rundt Midter-Bangsjøen og Øyster-Bangsjøen ligger Bangsjøan naturreservat, som ble opprettet i 2011 for å verne gammelskogen i området.
Louise Aston
Liv og virke
I forbindelse med overvåkingen ble det rapportert at hun ikke hadde mange kvinnelige venner, men derimot flere mannlige, som ofte besøkte henne og «så ut som demokrater». Overfor en politimann som besøkte henne i hjemmet medga hun at hun trodde på demokratiet og republikken og sa: «For tiden anser jeg demokratiets sak som tapt. Det ville være vanvittig å gjøre noe nå, men snart blir det anledning til det.»
Ektefellen fikk risset inn en villrose på gravstenen hennes og på sin egen fikk han skrevet: «Den Gud ga en kvinne, ga han et klenodium.»
Hun regnes av Arbeitsgemeinschaft Orte der Demokratiegeschichte å være blant de 100 viktigste personer som i løpet av de siste 200 år, har bidratt til dannelsen av demokratiet i Tyskland.
Monowitz
Monowice var en underleir ved den tyske konsentrasjonsleiren Auschwitz, og den ble åpnet i oktober 1942. Den blir også kalt Auschwitz III.
Monowice var hovedsakelig en arbeidsleir. Den kunne holde omtrent 12000 fanger på en gang. Majoriteten av fangene som jobbet her var jøder. Arbeiderne jobbet i IG Farben sine kolossale fabrikker på stedet. IG Farben investerte ca 700 millioner Reichmark (1,4 mrd dollar) i Monowice.
I november 1943 bestemte SS seg for å separere Auschwitz I, Birkenau II og Monowice III. Heinrich Schwartz ble kommandør for Monowice, og i denne stillingen satt han fra november 1943 til frigjøringen i januar 1945. Siden Monowice ikke hadde egne gasskamre sendte man regelmessig fanger til Birkenau.
Da de sovjetiske troppene frigjorde leirene i januar 1945, var det kun noen få levende fanger igjen. Kun de som ble ansett å være for syke ble etterlatt av nazistene. Blant dem var den kjente italiensk-jødiske forfatteren Primo Levi.
Lamborghini Insecta
Insecta er en midtmotorisert, toseters sportsbil på størrelse med Lamborghini Gallardo, og utstyrt med den samme V10-motoren på 5,2 liter. Lamborghini har ikke bekreftet noen produksjonsbil basert på dette konseptet, men det har blitt antydet at inspirasjon herfra vil hentes til etterfølgeren av Lamborghini Murciélago.
Lamborghini Insecta
Fylkesvei 435 (Oppland)
Fylkesvei 435 i Oppland går mellom Ødegården og Otta i Sel kommune. Veiens lengde er 12,5 km.
2019 ble veien del av fylkesvei 2614.
Niclas Alexandersson
Niclas Alexandersson (født 29. desember 1971 i Halmstad) er en svensk tidligere fotballspiller.
Han var en av Sveriges beste midtbanespillere på 1990-tallet. Niclas Alexandersson fikk sitt gjennombrudd i Halmstads BK, før han flyttet til IFK Göteborg. Der fortsatte suksessen med SM-gull og spill i Mesterligaen. Deretter flyttet Alexandersson til England for å spille i Sheffield Wednesday.
I EM-kvalifiseringen i 1999 spilte Alexandersson en avgjørende rolle da han scoret de avgjørende seiersmålene mot og. Han deltok i EM-sluttspillet i 2000 og VM-sluttspillet i 2002. Han spilte for Sverige i Ungdoms-VM i 1991.
I 2004 vendte Alexandersson tilbake til IFK Göteborg, og gjorde comeback på etter å ha stått utenfor i lengre tid.
Sønnen hans, Noah Alexandersson, har spilt fotball for Västra Frölunda, IFK Göteborg og.
Michel Nielsens vei (Oslo)
Michel Nielsens vei (1–13, 2–16) er en vei på Tåsen i bydel Nordre Aker i Oslo. Den går nordøstover fra Godals vei og ender som blindvei et stykke nordøst for Hauges vei. Det er et brudd midt i stykket mellom Godals vei og Hauges vei, og resten av stykket (nord og sør for bruddet) er skiltet som privat vei, slik at det er offentlig ferdsel bare nordøstover fra Hauges vei.
Veien fikk navn i 1940 etter Michel Nielsen Hauge (1773–1845), som kjøpte gården Bakke i 1810 og overdro Bakkehaugen, opprinnelig en part av gården, til broren Hans Nielsen Hauge i 1811.
Veien har villabebyggelse. Alle husene med adresse til veien ligger nord for Hauges vei.
Liste over øyer i Antarktis
Liste over øyer i Antarktis omfatter de største øyene i Antarktis, definert som området sør for 60° sørlig bredde. Lista begrenser seg til øyer med areal over 100 km². Opplysninger om areal er svært begrenset, og ofte forbundet med stor unøyaktighet. Lista kan derfor verken regnes som helt korrekt eller komplett.
Ahmed Nazif
Ahmed Nazif (arabisk: أحمد نظيف , født 8. juli 1952) er en egyptisk politiker og ingeniørprofessor. Han var statsminister i Egypt i tiden fra 2004 til 2011 da Ahmad Shafiq overtok. Før det var han kommunikasjons- og informasjonsminister i Atef Obeids regjering. Ennå før det var han professor i ingeniørvitenskap ved Universitetet i Kairo.
Den norske Burmakomité
Den norske Burmakomité (NBK) ble dannet i 1992 og avviklet i 2020. Komiteens formål var å støtte opp om og styrke den burmesiske demokratibevegelsen i eksil og i Burma/Myanmar. Burmakomiteen skiftet i 2016 navn til Den norske Myanmarkomité.
Komiteen arbeidet for å fremme demokrati i Myanmar ved å gi økonomisk støtte til prosjekter i Myanmar, holde kurs for politiske partier og informasjonsarbeid i Norge for å dele kunnskap overfor norske myndigheter, bedrifter, opinion, presse og relevante organisasjoner.
Myanmarkomiteens styre bestod av personer med kunnskap om Myanmar og annen relevant fagkompetanse. Styremedlemmene ble valgt i kraft av sine egne standpunkter og ikke profesjonell tilhørighet, og representerte kun seg selv i styret.
Hallvard Kuløy, en venn av Aung San Suu Kyi, var komiteens første leder.
Bryce Canyon nasjonalpark
Bryce Canyon nasjonalpark er en nasjonalpark i delstaten Utah, USA. Parken ble etablert 15. september 1928, og er på 145 km². I parken ligger Bryce Canyon. På tross av navnet, er dette ikke egentlig en canyon, men heller et gigantisk naturlig amfi skapt av erosjon langsmed den østre siden av Paunsaugunt Plateau. Bryce er særegent p.g.a. sine unike geologiske strukturer, kalt hoodoos, formet av erosjon av de sedimentære bergartene fra vind, vann og is i elva og sjøbunnen. Fjellets røde, oransje og hvite farger gir iøynefallende utsyn.
Malvern Hills (distrikt)
Distriktet ble opprettet 1. april 1998, da grevskapet Hereford and Worcester ble delt i Worcestershire og Herefordshire. Det meste tidligere distriktet Malvern Hill (1974–1998) ble slått sammen med det meste av Leominster. Resten av distriktene tilhører Herefordshire. Distriktet dekker et areal på 577,07 km² og hadde 74 631 innbyggere i 2011.
Elven Teme renner gjennom distriktet. Historisk er dalen elven danner kjent for frukt- og humledyrking, men i nyere tid har det blitt mindre av dette. Teme renner ut i Severn nær Worcester, og sistnevnte elv markerer distriktets grense et langt stykke.
Bryce Canyon nasjonalpark
Bryce ligger mye høyere enn Zion nasjonalpark og Grand Canyon, som begge er i nærheten. Kanten i Bryce varierer fra 2400 moh til 2700 moh, mens sørkanten av Grand Canyon er 2100 moh. Økologi og klima er derfor svært variert i området, og viser de besøkende, som ofte er innom alle tre parkene på samme ferietur, store kontraster.
Området ble kolonisert av mormonske pionerer i 1850-årene, og ble oppkalt etter Ebenezer Bryce, som bygde en farm i området i 1875. Området rundt Bryce Canyon ble US National Monument i 1924, og ble utpekt som nasjonalpark i 1928. Parken er 145 km² stor, og har p.g.a. at den ligger relativt avsides til, ganske få besøkende sammenlignet med Zion og Grand Canyon. Byen Kanab, Utah ligger omtrent midt mellom disse tre parkene.
Malvern Hills (distrikt)
Det er lange tradisjoner for kurbad i distriktet, og Malvern Water er fortsatt populært. Kurbadbygningene i Tenbury Wells og flere kilder i og rundt Malvern er åpne for publikum.
Parafyletisk gruppe
En parafyletisk gruppe er en inkomplett systematisk enhet innenfor biologien, der en av gruppene har utviklet seg så forskjellig fra modergruppen at den ikke lenger blir regnet som en del av den. Uttrykket brukes først og fremst i forbindelse med fylogenetikk. Det formelle navnet er parafyletisk taxon, og noen ganger møter man også på det engelske grade med samme betydning.
Fylogenetisk definisjon
En parafyletisk gruppe er en gren av livets tre som ikke er komplett, det vil si at en eller flere deler av treet ikke regnes med til greinen. I evolusjonær systematikk uttrykkes dette ofte at den ene gruppe har gitt opphav til den andre, eller at dattergruppen stammer fra modergruppen. I fylogenetisk nomenklatur er en parafyletisk gruppe definert som en gruppe der alle har en felles stamfar, men ikke at alle etterkommere etter denne stamfaren er medlemmer av gruppa.
Det engelske uttrykket «grade» (grad) viser til at den gamle gruppa er definert ut fra graden av evolusjon eller utviklingstrinn (biologiske kriterier) i stedet for systematiske kriterier. Hvis gruppa har flere opphav er den ikke en systematisk enhet (polyfyletisk gruppe). Hvis alle av gruppas medlemmer regnes som medlemmer i gruppa, er den en monofyletisk gruppe.
Parafyletiske og monofyletiske grupper har begge en egenskap som kalles konveksitet. Kort beskrevet betyr det at man kan følge stamlinjene fra et hvilket som helst medlem av gruppen til et hvilket som helst annet medlem av den samme gruppen via deres siste felles stamfar, uten å bevege seg utenfor gruppen. Dette er ikke mulig med alle medlemmene i en polyfyletisk gruppe.
Gjenkjennbarhet
Mange av de veletablerte, lett kjennelige gruppene i biologien er parafyletiske. Dette skjer fordi en evolusjonær nyvinning, slik som ledningsvev eller frø hos planter eller vinger eller tosidig symmetri hos dyr, kan åpne for nye økologiske nisjer og fører en voldsom radiasjon. Den nye gruppen vil derved være markert forskjellig fra sine forfedre, og artene i modergruppen vil likne mer på hverandre enn på artene i dattergruppen. Ofte er forskjellene så store at det faktiske slektskapsforholdet mellom gruppene har vært ukjent den gang gruppene fikk navn, og navnet har fulgt gruppene selv om slektskapsforholdet senere har blitt oppdaget.
Eksempler på slike lett gjenkjennbare parafyletiske grupper er karsporeplanter og krypdyr. De blomsterløse karsporeplantene (kråkefotplanter, sneller og bregner) viser lite variasjon og står i klar kontrast til de mange gruppene og store variasjonen hos frøplanter. Øgler, slanger, broøgler, skilpadder og krokodiller har tydelige fellestrekk i forhold til fugler. At fugler og krokodiller utgjør en naturlig gruppe (Archosauria) blir bare tydelig dersom man studerer små detaljer av anatomien som hjertekammere og muslekfester på lårbeinet. Både karsporeplanter og krypdyr har lenge vært innarbeidede systematiske grupper, og fordi stabilitet er en av de viktigste egenskapen ved systematikk, og fordi slike grupper er så nyttige i felt (mens en fugl-krokodille-gruppe er mindre nyttig), velger mange å benytte slike grupper selv om de er parafyletiske.
Faktorer som fører til parafyletiske grupper
Parafyletiske grupper kan dukke opp i systematikken når de forskjellige artene i en gruppe samles i undergrupper basert på anatomiske særtrekk. Noen ganger vil man da sitte igjen med en liten rest av arter hvis eneste kjennetegn er at de ikke hører hjemme i noen annen. Slike grupper vil ofte være rene oppsamlingstaxon og er nesten alltid parafyletiske, hvis de da ikke er polyfyletiske.
Parafyletiske arter
Arter har en spesiell stilling i systematikken, fordi bare arter er den eneste fylogenetiske enheten som er en egenskap ved naturen selv. Det fylogenetiske artsbegrepet fordrer at arter er monofyletiske, men parafyletiske arter er vanlige i naturen. Undersøkelser antyder at så mye som 20 prosent av alle dyrearter og mellom 20 og 50 prosent av alle plantearter er parafyletiske. Siden artsdannelse gjerne foregår parafyletisk (ved at en populasjon greiner av fra moderarten uten at moderarten dør ut), argumenterer enkelte systematikere for at parafyli er en egenskap ved naturen og må kunne brukes også i høyere grupperinger. Andre argumenterer for at arter er et spesialtilfelle og må kunne unntas fra kravet og monofyli.
Eksempler
Krypdyr er en parafyletisk gruppe. Krypdyrene har gitt opphav både til fugler og pattedyr. Det er med andre ord ikke lenger alle krypdyrenes etterkommere som er krypdyr. Krypdyrene representerer et utviklingstrinn (skjellkedd hud, kaldblodige og et primitivt hjerte), men ikke en fullstendig systematisk enhet.
Mose er en parafyletisk gruppe. Mosene gav opphav til karplantene, det vil si at ikke alle etterkommere mellom den felles stamfar til bladmoser og levermoser regnes som mose. Mosene med sine primitive stengler uten ledningsvev representerer et tidlig utviklingstrinn i landplantenes historie, men er ikke en fullstendig gruppe.
Parafyletiske grupper forekommer ofte der en gruppe har få nålevende representanter og usikker tilhørighet, og i paleontologien.
Noen kjente parafyletiske grupper
Planter: Muligens er også nakenfrøede planter (bartrær) parafyletisk, foreløpig har ikke systematikken klart å detaljkartlegge alle greinene i plantenes stamtre.
Dyr: Dyreriket er stort og deler av det er uoversiktlig. Trolig er store deler av de systematiske enhetene vi i dag bruker innenfor krepsdyr og i noen grad insekter parafyletiske.
Mona Fastvold
Mona Fastvold (født 7. mars 1981 i Oslo) er en norsk filmregissør, manusforfatter og skuespiller.
Hun begynte sin skuespillerkarriere som barn i diverse NRK tv-serier og senere som regissør i eksperimentelt teater, før hun flyttet til København, og deretter til New York for å studere videre. Hun har blant annet hatt en mindre rolle i The Other Woman før hun begynte å fokusere på regi og manus. Hennes musikkvideoer for norske og internasjonale artister som Razika, JBM, Sondre Lerche, Maribel, The Megaphonic Thrift ble i løpet av 2011 og 2012 plukket opp og presentert av flere amerikanske publikasjoner.
Norsk Form
Norsk Form, Stiftelsen for design og arkitektur i Norge, var en nasjonal formidlings- og prosjektinstitusjon som skulle øke forståelsen for fagfeltene design, arkitektur, sted- og byutvikling og arbeide for kvalitet og nytenkning i utviklinga av norske omgivelser og produkter. Norsk Form delte årlig ut flere priser: Jacobprisen, Norsk Forms Hederspris, og priser til unge arkitekter og designere.
Drift
Norsk Form ble etablert som en stiftelse etter initiativ fra Kulturdepartementet. Stiftelsen åpnet som et senter i 1993 og hadde fra 2003 lokaler i DogA Norsk Design- og Arkitektursenter i Hausmanns gate 16 Oslo. Norsk Form ble finansiert gjennom bevilgninger over statsbudsjettet, men fikk også prosjektpenger fra andre. Peter Butenschøn var direktør fra starten og fram til 2003. Brit Fougner var direktør 2003-2007. Arkitekt Nina Berre var direktør 2007-2010. Arkitekt Andreas Vaa Bermann var direktør fra 2010 til 2014. Norsk Form hadde 22 ansatte.
Aktiviteter
Norsk Form mente at kvaliteten på våre omgivelser har betydning for folks hverdag og liv. Innen fagfeltene design, arkitektur, by- og stedsutvikling arbeidet Norsk Form for økt bruk av deltagende prosesser og for at ulike stemmer skulle bli hørt. Eksempler på dette er prosjektet Barnetråkk, som tok sikte på å la barns bruk av byen få innflytelse på byutviklingsbeslutninger, og Future City Game, et verktøy utviklet av British Council og tatt i bruk av Norsk Form i Groruddalen for å sikre medvirkning.
Norsk Form arbeidet også for at designløsningene i det offentlige rom som vi alle må bruke, var utformet slik at ingen blir ekskludert. Et eksempel på dette er Statens designkonkurranse 2008, Design og demokrati, som førte til et nytt og tilgjengelig konsept for utformingen av valglokaler, der løsningen ble testet ut i pilotkommuner ved stortingsvalget i 2009. Ved valget i 2011 ble det tilbudt alle landets 430 kommuner.
Norsk Form hadde også i flere år hatt fokus på nye byboligprosjekter med dårlige lysforhold og lite funksjonelle uterom, og som en av initiativtagerne til Byboligaksjonen hadde Norsk Form bidratt til å skape bred debatt om tematikken. Norsk Form arbeidet aktivt med å bidra til nyskapende løsninger innen skoler og eldreomsorg.
De siste årene hadde Norsk Form arbeidet stadig mer med formidling av norsk design og arkitektur til utlandet og til internasjonal presse. Utstillingen Detour, som viste prosjekter fra nasjonale turistveger, ble sett av nærmere 80 000 i Europa. Norsk Form administrerte også Utenriksdepartementets tilskuddsordning for presentasjon av norsk design og arkitektur i utlandet og ga fortløpende råd til departementet og utestasjonene i forbindelse med profileringsarrangementer og ekspert- og pressereiser til Norge.
Inn i ny stiftelse
I 2013 ble det vedtatt at Norsk Designråd og Norsk Form skulle slås sammen til stiftelsen Norsk design- og arkitektursenter fra 1. mai 2014. Stiftelsen er underlagt Nærings- og fiskeridepartementet.
Det nye senteret har som målsetting å fremme forståelse, kunnskap om og bruk av design og arkitektur ut fra et næringsmessig og samfunnsmessig perspektiv.
Nitiphoom Naowarat
Nitiphoom Naowarat (født 5. juni 1960) er en anerkjent thailandsk politiker og spaltist i flere aviser og magasiner. Naowarat mottok en bachelorgrad fra fakultet for statsvitenskap ved Ramkhamhaeng University, og en mastergrad fra Thammasat University, samt en doktorgrad i historie fra statsuniversitetet i Moskva. I 2006 ble Naowarat medlem av den nasjonale lovgivende forsamlingen (NLA) i Thailand.
Gavin Hood
Hood opptrer også som skuespiller innimellom, mest notabel i filmen In Enemy Hands og i en episode av Stargate SG-1.
Giovanni Girolamo Morone
Giovanni Girolamo Morone  (født 25. januar 1509 i Milano i Italia, død 1. desember 1580 i Roma) var en av den katolske kirkes kardinaler.
Biskop
Han ble biskop av Modena i 1529 i en alder av tyve år. Utnevnelsen ble forsøkt forhindret av Ippolito II d'Este som mente at stillingen var blitt lovet ham. Han fikk hertug Alfonso av Ferrara til å innta bispestolen med makt, og konfiskerte alle dens inntektsbringende rettigheter. Paven bad imidlertid keiser Karl V om hjelp i 1531 og klarte således året etter å få Morone på plass i Modena mot at Morone betalte d'Este en årlig pensjon på 400 dukater.
Paven satte ham senere inn i diplomatiske oppdrag i Sentral-Europa for å stanse eller inndemme reformasjonen.
Kardinal
Han ble kreert til kardinal av pave Paul III den 2. juni 1542, først med San Vitale som tittelkirke, så med Santo Stefano al Monte Celio og deretter San Lorenzo in Lucina.
Sammen med kardinalene Reginald Pole og Pierpaolo Parisio ble han president for Tridentinerkonsilet i november 1542. Han deltok aktivt i kirkelig reformarbeid, og samarbeidet også nært med jesuittordenens stifter, Ignatius av Loyola. Han avgikk i 1550 som biskop av Modena, men ble to år etter biskop av Novara.
Pave Paul IV degraderte ham offentlig, og sperret han inne på Engelsborgen på grunn av mistanke om luthersk heresi i 1557. Men en granskning foretatt av kardinal Michele Ghisleri (den senere pave Pius V) førte til at han i 1559 ble frikjent og gjeninnsatt i kardinalsverdigheten. Kardinal Morone kunne da ha fått sin frihet, men han nektet å forlate fengselet inntil Paul IV offentlig innrømmet sin feilvurdering. Men paven døde kort tid etter uten å ha gjort det.
Under konklavet 1559-1560 ble han så offentlig rehabilitert. Han fikk deretter en rekke fremtredende embeder og oppgaver for Pavestolen, og ble også igjen utnevnt til biskop av Modena.
Joe Adams
Joe Adams (født 1931 i Australia) er en seilbåtkonstruktør med kontor i Sydney. Han har konstruert kjølbåter som kjennetegnes ved et lett deplasement, smalt skrog og brøkdelsrigg. Han har konstruert flere meter-båter, og disse har lang lang vannlinje som ikke tar hensyn til IOR-regelen. Adams-båten «Helsal» slo i 1973 den 11 år gamle Sydney–Hobart rekord. Han har også konstruert turbåter som Adams 40, Mottle 33 og Careel 22. Båtkonstruktøren Graham Radford arbeidede for Adams Yacht Design i perioden 1974-87 og som partner fra 1977.
Sunn fornuft
Sunn fornuft (eller ganske enkelt fornuft) er en sunn, praktisk vurdering angående hverdagslige saker, eller en grunnleggende evne til å oppfatte, forstå og dømme på en måte som deles av (altså er «felles for») nesten alle mennesker. Ordet kommer fra det engelske common sense (uttales kámen senns, i betydning «vanlig oppfattelse blant lagfolk»), og kan også oversettes med «allminnelig fornuft», «sunt bondevett» eller tidvis «felles forståelse».
Stranda (Nøtterøy)
Stranda er et sted sørøst på Nøtterøy i Færder kommune og en del av grunnkretsen Torød. Stranda ligger like sør for Middelborg og sørøst for Torød. Stranda ligger i en liten vik rettet mot Søndre Årøy. Viken danner utgangspunktet for den lokale stranden, Torødstranda.
Sunn fornuft
Begrepet dukker jevnlig opp i debatter, og er et kjent retorisk grep. «Felles forståelse» opphøyes ofte til «sannhet» eller «full riktighet», noe som kan være tvilsomt. Mange vitenskapsmenn mener likevel at det er den sikreste viten en til enhver tid kan ha. Et vanlig motargument er å vise til allmenne oppfatninger fra fortiden som siden er foreldet. Henrik Ibsen hadde også en kommentar til «den kompakte majoritet» i skuespillet En folkefiende. En del kunstretninger, for eksempel surrealismen, dadaismen, op-art og andre avantgardistiske bevegelser, utfordrer det bestående ved å sette spørsmålstegn ved sansene og hva en kan oppfatte ved hjelp av dem.
Større endringer i common sense-grunnlaget kalles ofte for paradigmeskifter.
Common sense er også tittelen på den av Thomas Paines pamfletter som i størst grad var inspirasjon for USAs uavhengighetserklæring. Den ble utgitt 1776 og oppfordret til amerikansk selvstendighet.
Caymanøyene under Sommer-OL 1976
Caymanøyene under Sommer-OL 1976. To mannlige sportsutøvere fra Caymanøyene deltok i seiling i Sommer-OL 1976 i Montréal. Det var første gangen Caymanøyene deltok i et sommer-OL, de vant ingen medaljer.
Dante’s Peak
Dante's Peak er en amerikansk katastrofefilm fra 1997 regissert av Roger Donaldson. Hovedrollene spilles av Pierce Brosnan og Linda Hamilton. Filmen handler om den oppdiktede nordamerikanske småbyen Dante's Peak og de prøvelser befolkningen må gjennomgå når det skjer et stort vulkanutbrudd i nærheten.
Filmen ble relativt dårlig mottatt av kritikerne, men ble en moderat publikumssuksess. De høye produksjonskostnadene gjorde imidlertid at overskuddet ble noe beskjedent.
Om filmen
Den ble innspilt i Wallace i Idaho og ved Mount St. Helens. Innspillingene ble gjort sommeren 1996.
Filmen ble dårlig mottatt av kritikerne, noe som gjenspeiles i at den kun har fått 27% på Rotten Tomatoes (2012) og 43% på Metacritic. Den amerikanske filmanmelderen Roger Ebert gav den 2,5 av 4 stjerner og skrev «"Dante's Peak" is constructed about as skillfully as a disaster movie can be, and there were times when I found it working for me, sort of. But hasn't this genre pretty much been played out to the point of exhaustion?». Den fikk best mottakesle av anmelderne i Chicago Reader og Washington Post, mens den fikk heller hard medfart av Newsweek, San Francisco Examiner og L.A. Weekly.
Dagbladets anmelder gav den terningkast to og skrev: «Når Dantes Peak ikke helt treffer, skyldes det en uvanlig klisjéfylt dialog og en lettbeint historie, som aldri bringer oss i kontakt med det menneskelige drama i lavamassene». VG gav den terningkast tre, mens Aftenposten gav den terningkast fire. Nettstedet CINERAMA gav den terningkast tre i 2001 og skrev: «Hadde det aldri før vært laget noe som lignet på denne filmen, hadde saken vært en helt annen. Men slik det er nå, har den svært lite å by på som allmennheten allerede ikke har sett. Det er mange fine spesialeffekter å se. En del av dem ser nokså ekte ut, mens andre umulig kan forveksles med the real deal – iallfall ikke hvis du har sett et par dokumentarer om vulkaner på Discovery».
Den innbrakte $178 millioner på verdensbasis, hvorav $67 millioner i USA. Den havnet på 18.-plass over de mest innbringende filmene på verdensbasis i 1997 og på 22.-plass i USA. Produksjonskostnadene var på $116 millioner.
Den vant to Young Artist Award (Jeremy Foley og Jamie Renée Smith), en Blockbuster Entertainment Award (Hamilton) og en ASCAP Award (Top Box Office Films).
Tømmereik
Tømmereik er en gård og et sted på Nøtterøy i Færder kommune i Vestfold som er en del av grunnkretsen og tettstedet Torød. Navnet kommer trolig av at stedet i eldre tider utmerket seg ved en stor eik. De første skriftlige referansene til stedet kom på siste halvdel av 1600-tallet, etter at stedet trolig ble skilt ut fra gården Brevik, og deretter ble et eget bruk.
Miller-Urey-eksperimentet
Miller–Urey-eksperimentet (eller Urey-Miller-eksperimentet) var et eksperiment utført i 1952 av Stanley Miller og Harold Urey som skulle simulere forholdene på Jorden da livet oppsto, og se om en kjemisk evolusjon kunne oppstå. Dette eksperimentet ble utført uten oksygen, fordi de visste at hvis oksygen var tilsatt, ville aminosyrene oksidere. Eksperimentet testet hypotesen av den sovjetiske forskeren Aleksander Oparin og J. B. S. Haldane om at forhold på den primitive jordkloden favoriserte kjemiske reaksjoner som resulterte i kjemiske sammensetninger som er grunnlaget for liv. Det regnes som et av de klassiske eksperimenter på grunnleggende liv, og resultatene ble publisert i 1953 på Universitetet i Chicago.
En ny gjennomgang av resultatene i oktober 2008 viste at 22 aminosyrer ble laget, istedenfor de 5 som først ble påvist.
Spesielt ble eksperimentet som var ment å simulere et vulkansk utbrudd analysert. Disse nye resultatene gir klarere bevis på at biologiske molekyler kan dannes fra enkle kjemikaliebestanddeler.
Brødrene Dal og mysteriet om Karl XIIs gamasjer
Brødrene Dal og mysteriet om Karl XIIs gamasjer er en norsk komiserie som gikk på NRK1 i 2005. Serien er av og med Lars Mjøen, Knut Lystad og Trond Kirkvaag og er den fjerde serien om brødrene Dal. Regissør var Torunn Calmeyer Ringen. I denne serien må brødrene spore opp Karl XIIs gamasjer for å unngå at Norge må tilbake i union med Sverige i forbindelse med 100-årsjubileet for unionsoppløsningen i 2005. Jakten bringer dem til forskjellige tidsepoker og historiske begivenheter i de to landene som f.eks, underskrivingen av unionsoppløsningstraktaten i Karlstad i 1905, slaget på Dynekilen i 1716 med Tordenskjold, slaget ved Fredriksten Festning i 1718 der Karl XII blir drept, fredsforhandlingene i Kiel 1814 og mange fler.
Premieren ble sett av 1,24 millioner.
Henry Hagerup
Henry Ragnvald Hagerup (født 24. juli 1897, død 13. november 1978) var en norsk skuespiller. Han ble karakterisert som en av Christianias siste bohemer.
Slaget om Dublin
Slaget om Dublin var den første trefningen i den irske borgerkrig. Det fant sted 28. juni til 5. juli 1922 og var en uke med gatekamper om kontrollen over Dublin.
Henry Hagerup
Han bodde ved sin død i Homansbyen, nærmere bestemt i Ludvig Mathias Lindeman sin villa i Hegdehaugsveien 27 i Oslo etter den andre verdenskrig. Før den tid bodde han i Bygdøy Alle 59, sammen med sin daværende kone Berta Josefine Karoline (født Therkildsen), datter Anita (gift Nicholls) og sønn Jarl Frank Waldemar. Henry Hagerup var sønn av Peter Lykke-Seest, men tok tidlig morens navn i bruk da han var født utenfor ekteskap.
Slaget om Dublin
Seks måneder etter at den anglo-irske traktaten avsluttet den nylige irske uavhengighetskrigen, ble det utkjempet mellom styrkene til den nye provisoriske regjeringen og en del av den irske republikanske hæren (IRA) som motsatte seg traktaten.
Henry Hagerup
Hagerup var gift fire ganger. I det første ekteskapet med Karoline fikk han en sønn, Per Hagerup. I det andre ekteskapet, med Berta, fikk han Anita og Jarl. Senere ekteskap med Wanda og Edel, var uten egne barn. Wanda drev bl.a. restaurant Kronprinsen i Hegdehaugsveien. Restauranten ble nedlagt etter at Wanda døde i 1957. I forbindelse med bo-oppgjøret kan det se ut som Wanda hadde en datter fra tidligere.
Slaget om Dublin
Den irske statsborgerhæren ble også involvert i slaget, etter å ha støttet anti-traktatens IRA i O'Connell Street-området. Kampene begynte med et angrep fra provisoriske regjeringsstyrker på Four Courts-bygningen, og endte i en avgjørende seier for den provisoriske regjeringen.
Henry Hagerup
Hagerup opptrådte på flere teaterscener som musiker (fløyte) og artist sammen med Walfred Andersen. I tillegg til teatertilværelsen var han en habil kunstmaler. Hagerup deltok som gutt i spillefilmen Fiskerlivets farer i 1907 som var basert på Seests manus og innspilt i Frognerkilen. I voksen alder hadde han også mindre roller i enkelte filmer, som for eksempel Olsenbanden. Han spilte i 1942 sammen med Kristian Haugers danseorkester inn sangen «Når katten er borte» (Telefunken T 8440). Hagerup var glad i sjøen, og var ofte ute med motorbåten om sommeren. Hans store hobby gjennom årene var baneskyting med rifle, blant annet på Gressholmen.
Slaget om Dublin
Opptakt
I april 1922 tok en gruppe på omkring 200 medlemmer av IRA, som var motstandere av den anglo-irske traktat, kontroll over Four Courts i Dublin. Fristatens militære leder, Michael Collins forsøkte i det lengste å slippe å angripe bygningen, ettersom han visste at dette ville utløse en borgerkrig. IRA på sin side håpet at britene ville angripe, ettersom dette kunne forene de to irske fraksjonene – tilhengere og motstandere av traktaten – mot en felles fiende.
Henry Hagerup
Hagerup er også omtalt i boken De gamle er eldst, Norsk Kunstforlag AS, ISBN 82-90069-81-2. Han er gravlagt på Vestre Gravlund i Oslo
Slaget om Dublin
Opptakt
Ironisk nok var det en handling Collins selv beordret som utløste behovet for å gripe inn mot IRA. 22. juni 1922 ble den pensjonerte britiske generalen Henry Hughes Wilson skutt ned og drept i Belgravia i London. Britene mente det var IRA som stod bak, og krevde at Collins tok affære mot okkupantene i Four Courts, ellers ville de selv gjøre det. For Collins var det viktig å ikke gi britene et påskudd for å sette inn styrker i Irland, og han ble dermed tvunget til å angripe. Det britene ikke visste var at det var Collins selv som hadde beordret drapet på Wilson, som represalie etter angrep mot katolikker i Nord-Irland.
27. juni kidnappet IRA-soldatene i Four Courts en general i Irish Army, J.J. O'Connell. Dermed var begeret fullt, og Collins fikk låne kanoner av britene for å angripe bygningen. Regjeringen utnevnte så Collins til øverstkommanderende for hæren. Angrepet på Four Courts hadde ikke vært den første skuddvekslingen mot fraksjonene, men den representerte begynnelsen på full borgerkrig, ettersom tidligere sammenstøt hadde vært små skuddvekslinger som ikke forhindret en mulig fredelig løsning.
Angrepet på Four Courts
Collins aksepterte et tilbud om to 18-punds kanoner med ammunisjon fra britene. De fikk bare utlevert 200 av de 10 000 skuddene britene hadde liggende i Dublin, men ettersom IRA-soldatene bare hadde lette håndvåpen var dette tilstrekkelig. En kanon ble plassert på Parliament Street og den andre på Winetavern Street, på den andre siden av Liffey fra Four Courts. Etter at et ultimatum hadde blitt gitt, begynte de beskytningen den 28. juni.
Blant de 180–200 som befant seg i bygningen var 12 medlemmer av det øverste råd i IRA, inkludert øverstkommanderende Joe McKelvey, lederen for ingeniørenheten Rory O'Connor og kvartermesteren Liam Mellows. Soldatene var fra 1. og 2. bataljon i IRA 1. Dublinbrigade, ledet av kommandant Paddy O'Brien. De fleste var utstyrt med rifler, men det var også fem maskinpistoler og to lette maskingevær av merket Lewis, samt en erobret panserbil kalt «The Mutineer». Medlemmene av det øverste råd var de politiske lederne under okkupasjonen, men gjorde tjeneste som vanlige soldater under Ernie O'Malley, kommandanten for IRAs 2. sørlige divisjon. Bygningen ble til en viss grad befestet, ved at det ble lagt miner rundt den, og dører og vinduer ble barrikadert. Lederne bestemte at de ikke skulle skyte først, slik at de hadde et moralsk overtak over Fristatens styrker. Fristatshæren kunne dermed fritt omringe bygningen.
Etter at den første dagens beskytning ikke hadde gitt noen effekt, lånte britene ut to kanoner til, og tilbød en 60-punds haubits og til og med flybombing av bygningen. Collins sa nei til haubitsen og flybombingen, fordi han fryktet store sivile tap dersom slike våpen ble brukt.
Den 29. juni stormet Fristatens styrker den østlige fløyen. De mistet 3 drepte og 14 sårede, men tok 33 fanger. Tidlig om morgenen 30. juni ble Paddy O'Brien såret av splinter, og Ernie O'Malley tok over den militære kommandoen. På det tidspunkt hadde bygningen blitt skutt i brann. Det kom ordre fra Oscar Traynor, kommandanten for traktatmotstanderne i IRA i Dublin, om å overgi bygningen, ettersom han ikke kunne komme frem for å hjelpe dem.
I kaoset rundt overgivelsen ble en stor eksplosjon utløst i den vestlige fløyen, som hadde blitt brukt som ammunisjonslager. Den inntraff midt i Irish Public Records Office, og dermed ble arkiver som dokumenterte tusen års politisk og kirkelig historie i Irland fullstendig ødelagt. Det har vært hevdet at eksplosjonen skyldte en felle, men IRA har alltid nektet for dette. O'Malley overgav kort tid etter dette Four Courts til Paddy Daly, fra Fristatens Dublin Guard.
Kampene i O'Connell Street
Selv om Fristaten lyktes i å ta Four Courts fortsatte kampene en uke til, helt til den 5. juli. Den 29. juni tok IRA-soldater under ledelse av Oscar Traynor kontroll over O'Connell Street for å avlede Fristatshæren fra angrepet på Four Courts. Bare omkring IRA-soldater sluttet seg til Traynors styrker; mange var ikke rede til å ta opp våpen mot sine egne landsmenn.
Republikanerne forskanset seg i bygninger i den nordøstlige enden av gaten. De hadde også til og begynne med en bygning i vestenden, YMCAs bygning, men denne ble slått ut da Fristatens styrker gravde en tunnel under og sprengte en bombe der. Traynors menn holdt ut inntil artilleri, beskyttet av panserbiler, begynte å beskyte dem. De fleste av dem rømte da bygningene tok fyr. Blant de falne var Cathal Brugha, som ble igjen i Hamman Hotel etter at de fleste andre hadde rømt. Han ble skutt i låret da han forlot den brennende bygningen alene for å konfrontere Fristatshæren, og døde senere av blodtapet.
Etter dette var det bare noen spredde kamper mens IRA-grupper ble spredd.
Etterspill
Det var totalt omkring 65 drepte og 28 sårede blant soldatene, samt at 400 republikanere ble tatt til fange. De sivile tapene var over 250 drepte og sårede, og dette høye tallet skyldes først og fremst bruken av artilleri inne i et tett befolket byområde.
Etter at kampene var over hadde Fristaten full kontroll over hovedstaden, og traktatmotstandernes styrker spredde seg rundt i landet. Det ble foretatt flere arrestasjoner i dagene som fulgte, og den 31. juli ble Harry Boland skutt ned og drept i Skerries.
Oscar Traynor, Ernie O'Malley og andre IRA-medlemmer som unnslapp samlet seg i Blessington, omkring 30 km sørvest for Dublin. De møtte der en IRA-styrke fra Tipperary, som var på vei for å hjelpe styrkene i Dublin, men som var for sent ute. Styrken vendte i stedet sørover og tok flere byer, blant annet Eniscorthy og Carlow, men måtte snart oppgi dem. De fleste av soldatene trakk seg så lenger sørover, til den såkalte Munster Republic, området sørvest for en linje mellom Limerick og Waterford. Dette området ble tatt i Fristatsoffensiven i juli og august 1922.
Fire av republikanerne som ble tatt til fange i Four Courts – Rory O'Connor (irsk republikaner), Liam Mellows, Joe McKelvey og Richard Barret – ble senere henrettet av Fristaten som represalie for drapet på parlamentsmedlemmet Sean Hales.
Gaten hvor Cathal Brugha falt fikk senere navnet Cathal Brugha Street til ære for ham, ettersom Burgha tidligere hadde vært en sentral person i kampen for et selvstendig Irland.
Jurij Borzakovskij
Jurij Mikhajlovitsj Borzakovskij (russisk: Юрий Михайлович Борзаковский) (født 12. april 1981 i Kratovo) er en russisk friidrettsutøver.
Han vant herrenes 800 meter under OL 2004 i Athen. Borzakovskij liker å ligge bak i feltet, og setter ofte inn det avgjørende støtet når det gjenstår ca. 200 meter av løpet. Han brukte denne taktikken under OL, der han blant annet spurtslo forhåndsfavoritten Wilson Kipketer.
Under VM 2005 tok han sølv på 800 meter, og måtte bare gi tapt for Bahrains Rashid Ramzi. To år senere ble det bronse under VM i Osaka.
OR Tambo internasjonale lufthavn
OR Tambo International Airport (IATA:JNB, ICAO:FAOR) er en flyplass utenfor Johannesburg i Sør-Afrika. Flyplassen er hovedflyplass for Sør-Afrika og er Afrikas største målt i antall passasjerer (18 633 000 hittil i 2007 ). Flyplassen er hovedbase for South African Airways (SAA), Sør-Afrikas nasjonalselskap.
Tidligere het flyplassen Johannesburg International Airport og før det Jan Smuts International Airport etter den sørafrikanske statsmannen. Den første navneendringen kom i 1994, da den sørafrikanske regjeringen satte ned en regel om at flyplasser ikke kunne oppkalles etter politikere. Denne regelen ble fjernet i 2006, noe som førte til at flyplassen skiftet navn til OR Tambo internasjonale lufthavn 27. oktober 2006 etter Oliver Tambo, tidligere leder i African National Congress (ANC).
Lakris
Lakris (extractum glycyrrhiza) er et svart eller brunt, spiselig stoff som trekkes ut av roten av lakrisplanten. Navnet kommer av det greske glykyrrhiza, av glykys (= søt) og rhiza (= rot).
Lakris blir brukt både som smaksstoff, særlig i søtsaker, men også i for eksempel snus, og ifølge Felleskatalogen som slimløsende substans i naturlegemidler tradisjonelt brukt i folkemedisinen ved forbigående hoste og katarr i øvre luftveier. Lakrismikstur (mixtura solvens) kan anvendes ved forkjølelse, lakrisrotpulver (lakrispulver) som mildt avføringsmiddel.
Salt lakris (også kalt salmiakklakris) er en smaksvariant brukt i godteri.
Lakris-forgiftning
Den karakteristiske lakrissmaken kommer fra glykyrrhizinsyre i lakrisrotplanten. Stoffet er 50-200 ganger så søtt som vanlig sukker. Ferdig lakris inneholder gjennomsnittlig 0,2 % av glykyrrhizinsyre. EU-kommisjonens utvalg for næringsmidler setter 50 gram som maksimalt daglig inntak. En ung mann som daglig spiste rundt 200 gram lakris, ble innlagt på sykehus i Danmark med alvorlig lakrisforgiftning. Han var sterkt svekket med høyt blodtrykk, væskeansamlinger, lavt innhold av kalium i blodet og muskelskader.
Lakrisrotekstrakt blir brukt for å behandle mageproblemer og annet. På den annen side kan de som spiser mye lakris ofte, bli forgiftet og få problemer med hjertet. Storspisere får mer av stresshormonet kortisol i blodet, noe som gir høyt blodtrykk og hodepine. Forgiftning kan også gi muskelsvakhet, kvalme og alvorlige forstyrrelser i hjerterytmen på grunn av kaliummangel. Store mengder som blir inntatt ved enkeltstående tilfeller, fører bare til diaré. Lakris kan også senke testosteronnivået. Når en slutter med lakris, blir helsetilstanden gradvis normal igjen.
Vitenskapskomiteen for mat og miljø (VKM) har vurdert om gravides inntak av glykyrrhizinsyre fra lakris kan ha negative helseeffekter på fostre og barn. VKM konkluderte med at gravide som spiser lakris, kan få i seg glykyrrhizinsyre i en grad som ser ut til å kunne virke negativt for fosterets helse og få langtidsfølger for barnet.
Eksterne lenker
Lakritze
AS Monaco FC
Association Sportive de Monaco Football Club er en fotballklubb fra Monaco som spiller i den franske toppdivisjonen Ligue 1. Klubben ble stiftet i 1919, og ble profesjonell i 1948. Til tross for å komme fra Monaco, som er et land utenfor Frankrike, er den en av Frankrikes mest suksessfulle klubber, med åtte ligatitler og fem cuptitler.
Klubben kom noe overraskende til finalen i UEFA Champions League i 2004, men måtte der se seg slått 3-0 av FC Porto.
Spillerstall
Oppdatert 12. mars 2023.
Kjente spillere med en fortid i klubben
•  Maicon
•  Sonny Anderson
•  Pablo Contreras
•  Radamel Falcao
•  James Rodríguez
•  Youri Djorkaeff
•  Patrice Evra
•  Gaël Givet
•  Anthony Martial
•  Ludovic Giuly
•  Thierry Henry
•  Glenn Hoddle
•  Sylvain Legwinski
En engelsk mil (løp)
Én engelsk mil er en mellomdistanseøvelse innen friidrett. Øvelsen går over 1609,344 meter (1760 yards). Den har lange tradisjoner selv om det ikke er en mesterskapsøvelse, og har vært arrangert i en rekke stevner. Flere steder har løpet tilnavnet «drømmemilen». Mest kjent er nok navnet drømmemilen i forbindelse med Bislett Games, der den har lange tradisjoner som sentralt trekkplaster blant øvelsene.
AS Monaco FC
Kjente spillere med en fortid i klubben
•  Dado Pršo
•  Enzo Scifo
En engelsk mil (løp)
Det Internasjonale friidrettsforbundet bestemte i 1976 at kun metriske distanser skulle være offisielle løp i friidrett, men den engelske milen ble beholdt med notering av offisielle verdensrekorder. Øvelsen er mest løpt i land som ikke nytter det metriske systemet, og engelskspråkelige nasjoner har hatt de fleste verdensrekorder gjennom tidene.
Lundetoppen
Lundetoppen er en bydel i Skien. Den viktigste gata på Lundetoppen er Lundegata, som strekker seg fra bydelene Hjellen og Bakken i sør til Lie i nord. Øst for Lundetoppen ligger sentrum, og i vest ligger Lundedalen. Det ligger flere kjente bygninger i bydelen, deriblant Ibsenhuset og Skien prestegård.
En engelsk mil (løp)
Verdensrekordene på løpet innehas per 21. juli 2019 av:
De norske rekordene har for herrer Jakob Ingebrigtsen, Sandnes Idrettslag på 3.46,46 fra 16. juni 2022, og for kvinner Grete Waitz, Sportsklubben Vidar på 4.26,90 fra 1978.
Nordmenn under 4 minutter
I Norge er det per juni 2022 13 løpere som har løpt under drømmegrensen på 4 minutter. Arne Kvalheim var første nordmann som fikk se 3-tallet i 1972. Yngre bror Knut Kvalheim senket rekorden i 1974. Den stod til Henrik Ingebrigtsen senket rekorden i London 2012, og igjen under Bislett Games 2014. Filip Ingebrigtsen løp under 3.50 under Bislett Games 2019. Den 12. august 2020 fikk Norge hele fire nye sub-4 minuttersløpere da Narve Gilje Nordås fra Sandnes og Gularløperne Mats Hauge, Jacob Boutera og Bjørnar Lillefosse løp alle under den magiske 4-minuttersgrensen i samme løp ). Jakob Ingebrigtsen satte ny norsk rekord på 3.47,24 i Eugene, Oregon 21. august 2021, og forbedret den på Bislett den 16. juni 2022 hvor han med tiden 3.46,46 var bare 14 hundredeler bak europarekorden fra 1985.
(Bestetid oppdaert pr 16. juni 2022, øvrige oppdatert per 13.8.2020.
AS Monaco FC
Kjente spillere med en fortid i klubben
•  Lilian Thuram
•  David Trezeguet
•  George Weah
•  Eiður Guðjohnsen
Brasiliansk vasspest
Brasiliansk vasspest er en staude i gruppen Egeria. Den vokser i ferskvann, og blir gjerne kun kalt vasspest innen akvaristikk. Den danner tette ensartede stender som hemmer vannbevegelse, fanger sedimenter og forårsaker svingninger i vannkvaliteten. Den har også påvirket statusen til enkelte truede arter. Den har blitt introdusert over hele verden gjennom akvariehandelen, og kan også være en plage i sitt naturlige utbredelsesområde.
Kjemisk begrensning har vært mest effektivt for å kontrollere spredning av vasspest. Mekanisk fjerning er ikke anbefalt fordi fragmenter av planten som blir etterlatt fort danner en ny koloni litt lenger ned i strømmen. Gresskarpe har vært satt inn for biologisk bekjempelse av vasspest, men man må da ta hensyn til at karpen kan ha sine egne negative effekter på miljøet.
Bladene og stammen på vasspest er vanligvis lysegrønn. Avstanden mellom bladene er kort. Bladene er 1-3 cm lange og opp til 5 mm brede. Stammen vokser til planten når vannfaten hvor den danner tykke tepper. Blomstene er 18-25 mm store, hvite, og med tre kronblader. Røttene er hvite eller bleke, og slanke. De forgrener seg ikke.
Vasspest har blitt introdusert over hele verden gjennom akvariehandelen. Fram til 1996 ble den ofte solgt i akvariebutikker i USA under navnet anacharis. Den kom først på markedet i USA i 1915, og ble anbefalt som en god oksygenprodusent.
Blant de høyerestående akvatiske plantene, har vasspest vært den foretrukne arten for flere forskjellige studier i plantefysiologi. En av hovedgrunnene til dette er at bladene bare er to celler tykke, noe som tillater forskere å studere hele organet uskadet i sitt naturlige miljø. I denne planten er heterogenitet redusert til et minimum; alle bladcellene er i direkte kontakt med det eksterne mediet og på samme utviklingsstadium, og dermed i lignende fysiologiske forfatning. Dette er noen av grunnene til at planten har blitt en av modellorganismene for eksperimenter innenfor planteriket.
Kontentum
Kontentum (av latin continere, «inneholde», «binde sammen») er en betegnelse for lydeffekter og lydkulisser som anvendes til å understøtte illusjonsvirkningen av skuespill og hørespill i teater og kringkasting.